Afgʻoniston turizmi
Afgʻonistonda oʻnlab yillar davom etgan fuqarolar urushiga qaramay,sayyohlik yoʻnalishi qayta tiklandi. 2016-yilgacha har yili tashrif buyuruvchilar taxminan 20 mingga yetdi. 2013-2016-yillar oralig‘ida Afg‘oniston elchixonalari har yili 15 000 dan 20 000 gacha turistik vizalar bergan. Afgʻonistonda toʻrtta xalqaro aeroport mavjud. Ular Kobuldagi Hamid Karzay xalqaro aeroporti, Mozori Sharifdagi Mavlana Jaloliddin Balxiy xalqaro aeroporti, Qandahordagi Ahmad Shoh Baba xalqaro aeroporti, Hirotdagi Xoja Abdulloh Ansoriy xalqaro aeroporti. Shuningdek, Afgʻoniston Bamyan aeroporti, Bost aeroporti, Farah aeroporti, Fayzobod aeroporti, Gʻazni aeroporti, Jalolobod aeroporti, Maymana aeroporti, Xost aeroporti va Qunduz aeroporti kabi bir qator mintaqaviy aeroportlarga ega. Mehmonxonalar Afgʻonistonning har bir shahrida joylashgan. Kobuldagi yirik mehmonxonalardan baʼzilari „Serena Hotel“, „Hotel Inter-Continental Kabul“ va „Safi Landmark Hotel“ hisoblanadi.